CELEX: 32011R0875
Language: et
Date: 2011-08-31 00:00:00
Title: Komisjoni rakendusmäärus (EL) nr 875/2011, 31. august 2011 , teatavate kaupade klassifitseerimise kohta kombineeritud nomenklatuuris

2.9.2011   
            
            
               ET
            
            
               Euroopa Liidu Teataja
            
            
               L 227/9
            
         KOMISJONI RAKENDUSMÄÄRUS (EL) nr 875/2011,
   31. august 2011,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 31. august 2011
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  CN-kood
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Digitaalkaamera veekindel kest, valmistatud põhiliselt plastikust [varasem termin „plast”] grupi 39 märkuse 1 tähenduses.
                  Tootel on kaks läbipaistvat kaanepoolt, millel on käsitsi reguleeritavad surunupud, metallist reguleerimis- või juhtimisnupud ja plastist lukustusraam. Tootele saab lisada pimestamisvastase ekraanikatte, statiivi ja lisakäepideme.
                  Veekindlal kestal on esiküljel objektiivi jaoks süvend, millel on klaasaken ja sisekeermega metallrõngas lisaobjektiivi paigaldamiseks. Tagaküljel on tihenditega piiratud ala kaamera pildinäidiku jaoks.
                  Toode on mõeldud sellesse täielikult varustatud digitaalkaamera paigutamiseks, et kasutada kaamerat niiskes või tolmuses keskkonnas.
                  (Vt fotod 1 ja 2) (1)
                  
               
               
                  3926 90 97
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3 b ja 6, grupi 39 märkusega 1 ning CN-koodide 3926, 3926 90 ja 3926 90 97 sõnastusega.
                  Toodet ei või klassifitseerida rubriiki 4202 kaameravutlarina. Kaameravutlarid on klassifitseeritud rubriiki 4202. Veekindel kest ei ole lihtsalt mahuti digitaalkaamera paigutamiseks, vaid toode, millel on eraldi otstarve. Juhtimis- või reguleerimisnuppude olemasolu arvestades ei saa toodet pidada vutlariks.
                  Toodet ei või klassifitseerida rubriiki 8529, sest kuigi toode on kaamera abiseade, ei saa seda pidada digitaalkaamera osaks, kuna see ei ole kaamera tööks hädavajalik.
                  Toodet ei või grupi 90 märkuse 2 punkti b alusel klassifitseerida ka rubriikidesse 9006 ega 9007, kuna osutatud rubriigid hõlmavad traditsioonilisi foto- ja kinokaameraid, mitte aga digitaalkaameraid.
                  Toode koosneb eri materjalidest ja seda tuleb seetõttu klassifitseerida vastavalt koostismaterjalidele, mis määravad toote põhiomaduse vastavalt üldreegli 3 punktile b.
                  Kuna tootele annab olulise omaduse plastik, tuleb toode klassifitseerida rubriiki 3926 muu plastikust tootena CN-koodiga 3926 90 97.
               
            
         
      
                  
                     
               
               
                  
                     
               
            
                  Foto 1
               
               
                  Foto 2
               
            
         (1)  Fotod on üksnes illustratsiooniks.